

**ԵՐԵՎԱՆԻ ՔԱՂԱՔԱՊԵՏԱՐԱՆ**

|  |
| --- |
| ՀՀ, 0015, ք.Երևան. Արգիշտի 1 |
| № 16/102834-23 «9» հունիսի 2023թ. |
|  |

**«ԷԼԵԿՏՐՈՆԻԿ ԳՐՈՒՊ» ՍՊ ԸՆԿԵՐՈՒԹՅԱՆ**

**ՏՆՕՐԵՆ՝ Ս. ՎԱՐԴԱՆՅԱՆԻՆ**

**/հասցե՝ ք. Երևան,Սարի թաղ. 6 շարք /22 տուն /**

**Ծ Ա Ն ՈՒ Ց ՈՒ Մ**

**Պայմանագիրը միակողմանի մասնակի լուծելու մասին**

Երևանի քաղաքապետարանի և «Էլեկտրոնիկ գրուպ» ՍՊ ընկերության միջև 2023 թվականի փետրվարի 07-ին կնքված «ԵՔ-ԲՄԱՇՁԲ-23/6-2» ծածկագրով աշխատանքների գնման պայմանագրի (այսուհետ Պայմանագիր) 1.1 կետի համաձայն՝ կապալառուն պարտավորվում սույն պայմանագրով սահմանված կարգով, նախատեսված ծավալներով, ձևով և ժամկետներում կատարել սույն պայմանագրի (այսուհետ՝ պայմանագիր) N1 Հավելվածով սահմանված ծավալաթերթ-նախահաշվով նախատեսված Երևան քաղաքի փողոցների ասֆալտ-բետոնյա ծածկի փոսային նորգման աշխատանքները /3-րդ չափաբաժին Էրեբունի և Նուբարաշեն վարչական շրջաններ, 5-րդ չափաբաժին Շենգավիթ և Աջափնյակ վարչական շրջաններ և 6-րդ չափաբաժին Մալաթիա-Սեբաստիա և Դավթաշեն վարչական շրջաններ( այսուհետ աշխատանք), իսկ Պատվիրատուն պարտավորվում է ընդունել կատարած աշխատանքը և վարձատրել դրա համար:

Երևանի քաղաքապետարանի աշխատակազմի շինարարության և բարեկարգման վարչության կողմից Պայմանագրով պատվիրատուին վերապահված իրավունքների և պարտականություների իրացման արդյունքում պարզվել է,որ 3-րդ չափաբաժնի՝ Էրեբունի և Նուբարաշեն վարչական շրջաններում Կապալառուի կողմից աշխատանքները կատարվել են` չպահպանվելով ՀՀ օրենսդրությամբ սահմանված ստանդարտները, շինարարական նորմերը և կաննոնները, ինպես նաև պայմանագրի անբաժանելի մաս կազմող պայմանագրի անբաժանելի մաս կազմող Հավելված թիվ 1–ի պահանջները՝ տեխնիկական-բնութագիրը՝ փոսային նորոգումների նախապատրաստական աշխատանքներն իրականացնել բոբկատով կամ ֆրեզով՝ կտրող սարքի լայնքը լինի մինչև 1մ և այլն: Պարզվել է նաև, որ Կապալառու ընկերության կողմից 5-րդ չափաբաժին ընդգրկող Շենգավիթ վարչական շրջանում **իրականացված չեն փոսային նորոգման աշխատանքներ**՝ խախտվել է Պայմանագրի անբաժանելի մաս կազմող Հավելված թիվ 1-ով սահմանված տեխնիկական բնութագրի 7-րդ կետը՝ աշխատանքների 5% իրականացնել 1-ին եռամսյակում, առնվազն 45% 2-րդ եռամսյակում, առնվազն 45% 3-րդ եռամսյակում և 5% 4-րդ եռամսյակում:

ՀՀ քաղաքացիական օրենսգրքի 408-րդ հոդվածի համաձայն՝ «Պարտավորության խախտում է համարվում այն չկատարելը կամ անպատշաճ (կետանցով, ապրանքների, աշխատանքների և ծառայությունների թերություններով կամ պարտավորության բովանդակությամբ որոշվող այլ պայմանների խախտմամբ) կատարելը»։

ՀՀ քաղաքացիական օրենսգրքի 345-րդ հոդվածի 1-ին մասի համաձայն՝ «Պարտավորության ուժով մի անձը (պարտապանը) պարտավոր է մեկ այլ անձի (պարտատիրոջ) օգտին կատարել որոշակի գործողություն. այն է` վճարել դրամ, հանձնել գույք, կատարել աշխատանք, մատուցել ծառայություն և այլն, կամ ձեռնպահ մնալ որոշակի գործողություն կատարելուց, իսկ պարտատերն իրավունք ունի պարտապանից պահանջել կատարելու իր պարտականությունը»։

**Պայմանագրի 3.1.4 կետի համաձայն՝ Պատվիրատուն իրավունք ունի միակողմանի լուծել պայմանագիրը և պահանջել հատուցելու իրեն պատճառված վնասները, եթե.**

**ա) Կապալառուն չի սկսում աշխատանքի կատարումը կամ աշխատանքը կատարում է այնքան դանդաղ, որ դրա ժամանակին ավարտը դառնում է ակնհայտ անհնար,**

**գ) Կապալառուի կողմից կատարված աշխատանքը չի համապատասխանում նախագծահաշվային փաստաթղթերով սահմանված պահանջներին,**

ՀՀ քաղաքացիական օրենսգրքի 466-րդ հոդվածի 3-րդ մասի համաձայն՝ «Պայմանագիրը լրիվ կամ մասնակի կատարելուց միակողմանի հրաժարվելու դեպքում, երբ պայմանագրից հրաժարվելը թույլատրվում է օրենքով կամ կողմերի համաձայնությամբ, պայմանագիրը համապատասխանաբար համարվում է լուծված կամ փոփոխված»:

Հաշվի առնելով այն հանգամանքը, որ «Էլեկտրոնիկ գրուպ» ՍՊ ընկերությունը խախտել է պայմանագրով սահմանված պարտավորությունները և ղեկավարվելով վերը նշված իրավական հիմքերով` Պատվիրատուն միակողմանի մասնակի /3-րդ չափաբաժին՝ Էրեբունի և Նուբարաշեն վարչական շրջաններ և 5-րդ չափաբաժին՝ Շենգավիթ և Աջափնյակ վարչական շրջաններ/ լուծում է պայմանագիրը՝ *պատշաճ ծանուցումն ապահովելու նպատակով կիրառելով ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման» Կարգի 33-րդ կետի 17-րդ ենթակետով սահմանված դրույթները:*

**ՀԱՐԳԱՆՔՈՎ**

**ՇԻՆԱՐԱՐՈՒԹՅԱՆ ԵՎ ԲԱՐԵԿԱՐԳՄԱՆ**

**ՎԱՐՉՈՒԹՅԱՆ ՊԵՏԻ**

**ԺԱՄԱՆԱԿԱՎՈՐՊԱՇՏՈՆԱԿԱՏԱՐ` ԽՈՐԵՆ ԳՐԻԳՈՐՅԱՆ**

